कटिहार रेलवे स्टेशन पर बीतल काल्हि आम्रपाली एक्सप्रेस आ सीमांचल एक्सप्रेस सऽ बचपन बचाओ संस्था द्वारा अपन नियमित जांचक दौरान रेल पुलिसक सहयोग से 10 टा बाल मजदूर के ट्रेन से उतारल गेल। संस्थाक प्रदेश अध्य्क्ष घरन महतो बतेलैथ जे सूत्रक माध्यम सऽ इ जानकारी भेटल छल जे धिया-पुता के काज कराबय लेल अय ट्रेन सब सऽ बाहर भेजल जायत। बता दी जे अय सऽ पूर्व इ संस्था दिल्लीक विभिन्न कारखाना सऽ लगभग 350 बच्चा के मुक्त करौलक हँ। सभ बच्चा के हुनक परिजन के सौँप देल गेल हँ। इ सभ बच्चा अररिया,पूर्णिया,कटिहार आ किशनगंजक छैथ जिनका मजदूरी करयबा हेतु दिल्ली,पंजाब लऽ जाय के तैयारी छल। रेल पुलिस अय सभ बच्चा के लऽ जाय बला मुख्य आरोपी के अखन धरि नहिँ पकड़ि सकल हँ,खोजबीन जारी अय।
 भागलपुर : बिहार सरकार राज्यक सभ नगर निकाय के साफ-सफाई, पेयजल, पार्किँग आ इजोतक व्यवस्थाक लेल 45 करोड़ रुपया जारी कऽ देलक अछि। जाहिमे भागलपुर नगर निगम के 1. 71 करोड़, मुजफ्फरपुर नगर निगम के 1. 63 करोड़, दरभंगा नगर निगम के 1. 34 करोड़, बेगूसराय नगर निगम केँ 1. 07 करोड़, मुंगेर नगर निगम के 1. 01 करोड़ भेटल अछि, एकरा संगे सभ नगर निगम, नगर परिषद आ नगर पंचायत सभ के सेहो राशि पठा देल गेल अछि।
 सीपीआई(एमएल) मिथिलांचल मेँ केँद्रीय विवि के स्थापनाक मांग कयलक हँ। केँद्रीय कमेटी सदस्य सह मिथिलांचल प्रभारी धीरेन्द्र झा बीतल काल्हि प्रेस कांफ्रेँस के संबोधित करैत कहलैथ जे पटना-दिल्ली सरकार के अय मांगक पूर्ति यथाशीघ्र करबाक चाही। श्री झा कहलैथ जे ऐतिहासिक काल, मध्य काल आ अखनुका संदर्भ मेँ ज्ञान-विज्ञानक केँद्र आ बौद्दिक विमर्श के आधार पर मिथिलांचल केँद्रीय विवि के लेल सबसऽ उपयुक्त जगह अय। केँद्रीय विवि अय क्षेत्रक न्यायोचित जनाकांक्षा अय। मिथिलांचलक संग भेल नाइंसाफी आ उपेक्षाक खिलाफ आ केँद्रीय विवि के मांग पर छात्र,बुद्दिजीविक तरफ सऽ साझा अभियान चलाओल जायत।
 नेपाल आ उत्तरी मिथिला मेँ चारि-पांच दिन सऽ भऽ रहल लगातार बारिश सऽ नदी सभक जलस्तर मेँ उछाल आयल हँ। भूतही बलान खतरा सऽ लगभग साढ़े पांच फीट ऊपर बहि रहल अय आ कोसी मेँ सेहो जलस्तर बढ़नाय शुरु भऽ गेल हँ। एम्हर कमला बलान सेहो खतराक निशान सऽ सवा फुट ऊपर बहि रहल अय। भूतही मेँ आयल उफान सऽ फुलफरास प्रखंडक बहुतो गाम मेँ बाढ़िक पानि आबि गेल हँ। बाढ़ि नियंत्रणक प्रमण्डलक सहायक अभियंता मुकेश कुमार बतौलेथ हँ जे अखन धरि सबटा तटबंध सुरक्षित अय ओतय ननपट्टी आ हनुमाननगर मेँ पइनक दबाबक कारणे कटाव भऽ रहल अय। एम्हर सोनबरसा मेँ झीमक जलस्तर बढ़ला सऽ एनएच 77 पर पानि बहि रहल अय आ एसएसबी कैँप संगे स्थानीय थाना मेँ सेहो पानि पइन पहुँच गेल हँ। लोकसभ राहत कार्य प्रशासनिक स्तर पर नय शुरु भेला सऽ आक्रोशित छैथ।
 आबय बला समय मेँ चीनीक दाम फेर बढ़ि सकय अय। भारत सरकार चीनीक आयात पर 10 फीसदी इंपोर्ट ड्यूटी लगा देलक हँ। इ इंपोर्ट ड्यूटी विगत शुक्रदिन राति सऽ लागू भऽ गेल हँ। चीनी पर अखन धरि कोनो टा आयात शुल्क नय लगय छल हँ। इंडियन शुगर मिल्स एसोसिएशन के मुताबिक अय साल चीनीक उत्पादन चारि प्रतिशत तक घटि सकय अय। देशक सबसे बेसी चीनी उत्पादक राज्य महाराष्ट्र मेँ अय बेर चीनीक उत्पादन सोलह प्रतिशत तक घटय के अनुमान अय।
 पूर्वी चम्पारण के लखौरा थाना क्षेत्रक नौरंगिया गाम सऽ बीतल काल्हि गुप्त सूचनाधार पर तस्करी के लेल,लऽ जा रहल 23 टा बैलक संगे 9 टा तस्कर के पुलिस गिरफ्तार कयलक हँ। लखौरा थानाध्य्क्ष ललितेश्वर पांडेय बतेलैथ जे इ नवो आरोपी पश्चिमी चम्पारण जिलाक सिकटा थाना अंर्तगत सुरुजपुर के रहल बला अय। बता दी जे इ आरोपी लोकनि सिरसिया बाजार आ झुमका बाजार सऽ मवेशी खरीद कऽ छौड़ादाने थाना के महसी निवासी शेख बच्चा मियां ओतय लऽ रहल छल,जेकरा रात मेँ ट्रक पर लोड कय बांग्लादेश भेजल जयतै। इ गैँग चम्पारण क्षेत्र मेँ बहुत दिन सऽ सक्रिय छल तैँ पुलिस एकरा एकटा नम्हर कामयाबी मानि रहल अय।
 मैथिली फिल्म 'प्रेमक कहानी' के मुहूर्त बीतल काल्हि दरभंगाक कंकाली मंदिर परिसर मेँ कैल गैल। दरभंगाक नगर विधायक संजय सरावगी अय मुहूर्त के क्लैप देलखिन। अय मौका पर फिल्मक निर्माता टुन्ना कुमार,र्निदेशक पी॰ कृष्णा संगे फिल्मक मुख्य कलाकार साक्षी,नेहा,खुशबू समेत सैकड़ोँ मैथिल प्रेमी उपस्थित छलैथ।
 नेपाल रेलवे के विकासक लेल भारत सरकार 540 करोड़ रुपया के राशि उपलब्ध करा देलक हँ। भारतक अय सहयोगक बाद नेपाली रेल के आर्थिक विपन्नताक दौर मेँ उबरै के संभावना के बल भेटल हँ। अय राशि सऽ अखन जयनगर-जनकपुर-वर्दीवास तक 66 किमी मेँ आमान परिवर्तनक काज शुरु भऽ गेल हँ। नेपाल रेलवे के डीजी रामकुमार लमसाल बतेलैथ हँ जे आमान परिवर्तनक कारणे जयनगर-जनकपुर तक चलय बला समझौता एक्सप्रेसक परिचालन नवंबर सऽ बन्द कऽ देल जायत। बता दी जे बड़ी रेल लाइन निर्माणक लेल 16 फरवरी 2010 के भारतीय विदेश मंत्री एसएम कृष्णा आ नेपाल के पर्यटन विकास आ संस्कृति मंत्री शरद सिँह भंडारी के बीच करार पर हस्ताक्षर भेल छल। अय महत्वपूर्ण परियोजना के निमार्ण जिम्मेवारी इरकान इंटरनेशनल के देल गेल हँ। नवंबर बाद ट्रेन सेवा बन्द भेला सऽ देश-विदेशक पर्यटक संगे भारत-नेपालक लाखोँ लोग के काफी कठिनाईक सामना करय पड़त। नेपाली तराई लोकक लेल इ ट्रेन लाइफ-लाइन छैक। समझौता एक्सप्रेस सऽ प्रतिदिन लगभग 12 हजार लोक यात्रा करैत छैथ आ इ ट्रेन बंद भेलाक बाद होयबला दिक्कत के संदर्भ मेँ इरकानक पदाधिकारी सभक कहब छन जे हमर सभक कोशिश रहत जे आमलोक के कम सऽ कम दिक्कत हो!
 कार्त्तिक धवल त्रयोदशी से शुरु होयवला मिथिला विभूति पर्वक तैयारी प्रारंभ भऽ गेल हँ। एकरा लऽ कऽ बीतल काल्हि विद्यापति सेवा संस्थान के बैठक एमएलएसएम कालेज मेँ कमलाकांत झाक अध्यक्षता मेँ भेल। बैठक मेँ स्वागत समिति के गठन कैल गेल। समिति के मुख्य संरक्षक सांसद सह भाजपा प्रदेश अध्यक्ष डा॰ सीपी ठाकुर के बनाओल गेल। ओतय संरक्षक कासिदसंवि के कुलपति डा॰ अरविन्द पाण्डे आ दरभंगा प्रक्षेत्र के आईजी आरके मिश्र के बनाओल गेल। ओतय स्वागताध्यक्ष के भार लनामिवि के कुलपति डा॰ एसपी सिँह आ कार्यकारी स्वागताध्यक्ष प्रतिकुलपति डा॰ ध्रुव कुमार के सौँपल गेल। समिति के महासचिव संजीव झा,सचिव जीवकांत मिश्र आ कोषाध्यक्ष बैद्यनाथ झा के बनाओल गेल। संस्थानक महासचिव डा॰ बैद्यनाथ चौधरी 'बैजू' के उपस्थिति मेँ सर्वसम्मति से आयोजनक लेल विभिन्न प्रभारी तय कैल गेल। अयमेँ सांस्कृतिक प्रभारी कमलाकांत झा के बनाओल गेल। सेमिनारक संयोजक मणिकांत झा आ स्मारिका संपादन मंडली मेँ चंद्रेश,चंद्रमोहन झा परवा आ विष्णुकांत झा विकल के शामिल कैल गेल। बता दी जे त्रिदिवसीय मिथिला विभूति पर्व आगामी 26 नवंबर सऽ 28 नवंबर तक दरभंगा मेँ होयत।
 मिथिलाक सबसँ प्रमुख रेलवे स्टेशन! बिहारक,पटनाक बाद सबसँ बेसी राजस्व वा आय दैय वला स्टेशन अछि! एहन स्टेशन पर मात्र चारि टा प्लेटफार्म, एकटा पर समस्तीपुर जयबाक वास्ते भरि दिन प्लेटफार्म नम्बर चारि पर ट्रेन लागल रहैत अछि उत्तरबारि कात सँ आ दक्षिणबारी कात सँ सीतामढ़ी जयबाक वास्ते ! एकटा प्लेटफार्म भरि दिन मालगाड़ी लेल रिजर्व जकाँ रहैत अछि! यानि बचल दू टा प्लेटफार्म आ ओ दू टा प्लेटफार्म पर औसतन 35 जोड़ी ट्रेन चलैत अछि! इ कतुक्का न्याय अछि! सुरक्षा के तँ कोनो बाते नहिँ ,कोनो एहन दिन नै बीतै छै जहिया एकटा लाश फल्ला बागी सँ नहिँ उतारल जायत अछि! जीआरपी एतेक नीक अछि जे तीन दिन तक जखन कोनो लाश पड़ल पड़ल दुर्गन्ध दियँ लगैत अछि तखन ओकर कोनो जोगाड़ लगैल जाइक छै! गंदगी आ दलालक कोनो टा कमी नहिँ छैक एहि स्टेशन पर! डिस्पले बोर्ड विगत छओ मास सऽ खराब अय। भारतीय रेलवे आ फेर ओ मरल बिहार सरकार आ केन्द्र सरकार सँ आग्रह जे जल्द सँ जल्द एहि पर ध्यान दैत टाइट कदम उठाबथि!
 Powered by Blogger. 